Tingħalaq l-ewwel fażi ta' Mużika Mużika – Festival Kanzunetta Maltija, hekk kif intagħżlu l-ewwel 35 kanzunetta mill-148 sottomessi. Dawn il-kanzunetti ntagħżlu wara deliberazzjoni minn ġurija esperta fil-qasam tal-mużika u l-għadd tal-voti sar fil-preżenza ta' nutar mill-uffiċju tan-Nutara tal-Gvern. Fil-fażi li jmiss, il-35 kanzunetta magħżula ser jiġu interpretati live mill-artisti akkumpanjati minn backing track quddiem ġurija differenti minn dik tal-ewwel sessjoni. F'din il-fażi ser jgħaddu l-20 kanzunetta semi-finalista tal-festival li ser jittella' bejn it-18 u 20 ta' Marzu 2021 ġewwa l-MFCC Ta' Qali. Il-Bord ta' Mużika Mużika irringrazzja lil kull min ħa sehem u wera interess f'dan il-festival. Ir-riżultati uffiċjali qegħdin fuq is-sit elettroniku ta' Mużika Mużika fuq: https://www.muzikamuzika.org/